কেন্দ্রের বঞ্চনার বিরুদ্ধে সংসদ চত্বরে বিক্ষোভ তৃণমূলের!

ওয়েব ডেস্ক : সোমবার থেকে সংসদে শুরু হয়েছে শীতকালীন অধিবেশন (Winter Session in Parliament)। সোমবার অধিবেশন শুরুর দিনেই সংসদের ভিতরে হট্টগোলের কারণে মুলতুবি হয়ে যায় অধিবেশন। বুধবার অধিবেশন শুরুর আগেই বঞ্চনার অভিযোগ তুলে সংসদের বাইরে গান্ধী মূর্তির পাদদেশে ধর্না দিলেন তৃণমূল সাংসদরা (TMC MP’s)।

তাঁরা সেই ধর্না থেকে অভিযোগ তুলেছেন, কেন্দ্রীয় সরকার (Central Government) বার বার বাংলাকে বঞ্চনা করছে। এদিন শতাব্দী রায়, কাকলি ঘোষদস্তিদার, জুন মালিয়া সহ তৃণমূলের অন্যান্য সাংসদদের ধর্না দিতে দেখা যায়। তাঁদের হাতেও বেশ কিছু প্ল্যাকার্ডও দেখা গিয়েছে। যেখানে লেখা রয়েছে, “বাংলার মোট বকেয়া ২ লক্ষ কোটি টাকা”। অন্য একটি প্ল্যাকার্ডে লেখা ছিল, “১০০ দিনের কাজে বাংলার বকেয়া ৪৩ হাজার কোটি টাকা”। আর এসব নিয়েই কেন্দ্রের বিরুদ্ধে সংসদ চত্বরে ধর্না দিতে দেখা গেল তৃণমূল সাংসদদের।

আরও খবর : অভিষেকের চাপে বেকারত্বের খতিয়ান দিল কেন্দ্র! কী রয়েছে রিপোর্টে?

মঙ্গলবার নবান্ন থেকে রাজ্যে ১৫ বছরের উন্নয়নের কথা তুলে ধরেছিলেন মুখ্যমন্ত্রী মমতা বন্দ্যোপাধ্যায় (Mamata Banerjee)। সেই সময়েই বাংলাকে বঞ্চনা নিয়ে বিজেপি (BJP) ও কেন্দ্রীয় সরকারকে আক্রমণ করেছিলেন তিনি। তার ঠিক পরের দিনই সংসদ চত্বরে কেন্দ্রের বঞ্চনার বিরুদ্ধে ধর্না দিলেন তৃণমূল সাংসদরা। যার কারণে সরগরম হয়ে উঠেছে জাতীয় রাজনীতির অলিন্দ।

প্রসঙ্গত, মঙ্গলবার নবান্ন থেকে কেন্দ্রীয় সরকারকে (Central Government) আক্রমণ করে মমতা বলেছিলেন, জিএসটি বাবদ রাজ্যের টাকা নিয়ে চলে যাচ্ছে কেন্দ্র। রাজ্যের প্রাপ্য ২ লক্ষ কোটি টাকা আটকে রয়েছে। এর পাশাপাশি এসআইআর নিয়েও সুর চরাতে দেখা গিয়েছিল তাঁকে। তিনি বলেছিলেন, ব্রিটিশ সরকারের মতো কোনও কিছু চাপিয়ে দেবেন না। কিছু বলার থাকলে রাজ্যকে সরাসরি বলুন। আর এর পরেই দিল্লিতে সংসদ চত্বরে কেন্দ্রীয় সরকাকরের বিরুদ্ধে বিক্ষোভ দেখালেন তৃণমূল সাংসদরা।